Hirman, Karel, minister hospodárstva SR (2022-11-09):
Ďakujem za praktické a vecné otázky. Presne o týchto témach bola debata v národohospodárskom výbore pred hodinkou, hodinkou a pol, ktorej sa zúčastnili aj napr. kolega Karol Galek a ďalší, tam sme si to vysvetľovali. Podstata veci, dotácie alebo kompenzácie, ktoré budú vyplácané tento rok, idú podľa dvoch mesiacov, august, september, tie už sú uzavreté. Tam sú účty už vystavené, faktúry vystavené. Od 1. januára teda, samozrejme, povedzme môže nastať nejaká takáto, jak ja to nazývam, ľudová tvorba, čo ste tu popísali. Podstatný rozdiel medzi nájmami a cenami za elektrinu a plyn, energie je v tom, že nájmy, to je zmluva medzi dvomi podnikateľskými subjektami, kde si skutočne môžu určiť cenu absolútne slobodne. V prípade energií tie ceny poznáme cez systémy, ktoré sú verejne prístupné, to je jedna vec. Druhá vec, ceny sú stropované nielen našimi schémami, ale sú stropované aj cenovými indexami, ktoré sú opäť verejne známe, takže ak niekto uzavrie špekulatívnu zmluvu, nemôže ju uzavrieť nad index, ktorý je známy. Takže to sú limitujúce faktory, ktoré sú proste dané, to nerozhoduje o tom ani ministerstvo hospodárstva, ani Národná rada, ani tie podnikateľské subjekty, ale sú proste nezávisle dané, sú nezávisle verejne prístupné a na základe toho, vlastne v týchto rámcoch sa budeme hýbať pri vyplácaní prípadných kompenzácií. Chcem len podotknúť, že či vôbec, alebo akým spôsobom a v akej výške budú vyplácané, to znamená, tie cenové indexy to určia, uvidíme, aký bude ďalej trh. Od augusta, septembra, keď sme stanovili naschvál tieto dva mesiace, lebo vtedy boli tie absolútne špičkové ceny aj pre elektrinu, aj pre plyn, sa našťastie ten cenové... vývoj je klesajúci, takže uvidíme, aký bude ďalší vývoj od... po 1. januári, tie prognózy sú rôzne, samozrejme, bude to závisieť zase od kopec rôznych faktorov, ako je hlavne počasie a, a... alebo ako pán prezident Putin sa bude hrať naďalej s plynovými ventilmi, ale zatiaľ trend klesajúci a nie je vylúčené – paradoxne (povedané so smiechom) – ale to je najoptimistickejší variant, že tie ceny klesnú až pod tú našu benchmarkovú hranicu, ktorá, mimochodom, je stanovená na základe aj hraníc, ktoré, alebo úrovní, ktoré stanovujú okolité krajiny, väčšinou sa vždycky porovnáva s Českou republikou, takže naša benchmarková hranica je nižšia, ako je v Českej republike, a ešte je ďalší rozdiel, že tým, ak, ak schválite tento zákon a prejde notifikácia v Bruseli, na rozdiel povedzme od Českej republiky už budeme schopní vyplatiť našim podnikateľským subjektom všetkým bez rozdielu, samozrejme, či spĺňa tie podmienky, ktoré opäť závisia, hovorím, od tých trhových faktorov, ale aj od ich zmlúv, ktoré sú reálne kontrolovateľné, už budeme môcť vyplatiť pomoc už v tomto roku. Čo sa týka pripomienky pána môjho predchodcu, pána exministra Sulíka, áno, tento IT systém je výrazne posilovaný, na tom už pracujeme slušných... nejaký ten týždeň. Mali sme stretnutie, niekoľko pracovných s dodávateľmi toho systému. Výrazne sa zvýši jeho denná kapacita, niekoľkonásobne a tento systém bude vlastne, je to nastavené tak, že prakticky tie, tie operácie od žiadosti až po tú výplatu do SAP-u, ten príkaz na vyplatenie bude prebiehať automaticky, bude maximálne zjednodušený, žiadosť bude maximálne jednoduchá. Tie základné veci, ktoré musí spĺňať, budú takisto jednoduché, čestné vyhlásenie, že má vyrovnané pohľadávky voči... a tak ďalej. A áno, ale bude to spätne možno kontrolovať, čestné vyhlásenie, ale podstatná vec je tá, že tie údaje od dodávateľov k tým odberateľom máme verifikované, máme presné, lebo proste tie údaje sú zase v systémoch, ktoré fungujú automaticky, a na rozdiel od nájmu, zmlúv o nájmoch sú jednoducho v OKTE, sú, sú u dodávateľov, skrátka tá kontrola bude výrazne, výrazne prísnejšie a výrazne tým pádom vieme viacej obhájiť tie zdroje štátneho rozpočtu a naše spoločné. Ďakujem. A bude teda zapla... ako úroveň 80 %, tak ako je to v znení zákona, nebude 100 %. To je zase faktor, ktorý limituje do istej miery špekulácie a napomáha k tomu, že, že sa všetky tie subjekty budú správať, alebo teda všetky, maximálna možná miera tých subjektov sa bude správať korektne a férovo. Ďakujem.